# Benijòfer

Benijòfer és un municipi del País Valencià que es troba a la comarca del Baix Segura. El seu topònim, evidentment àrab, s'ha traduït com "fill de Jofer" i també com "petita perla".

## Història

Els seus inicis es remunten a l'antiga alqueria islàmica, en 1587 tenim referència per un desbordament del riu Segura que va destruir la collita i gran part del terme. En 1589 Jaume Gallego Fajardo i Satorre va obtenir plena jurisdicció sobre el lloc. En 1704 el senyor obté, per a ell i per als seus descendents el títol de Benijòfar i la constitució del lloc com a entitat independent. El 1957 una nova riuada va matar molts dels seus habitants i tornà a arruïnar el poble.

## Demografia

Al cens de 2023 s'hi comptabilitzen 3.473 persones. La parla, com a la resta de la comarca, és el castellà. Parlen valencià, segons dades del cens de 2001, un 8,72% de la població.

## Economia

La base de la seua economia és l'agricultura, especialment hortalisses i fruites, que aprofita les aigües del Segura, ara ja perfectament canalitzat i regulat.

## Geografia

Benijòfar compta amb un dels termes més petits de la comarca, tan sols 4,4 km². El poble s'ubica al bell cim d'un tossal des d'on es domina l'horta del Segura.

## Edificis d'interès

Monumentalment compta amb l'església de Sant Jaume apòstol i una antiga sénia, símbol de les antigues pràctiques agrícoles.

## Política i govern
### Alcaldia

Des de 2011 l'alcalde de Benijòfar és Luis Rodríguez Pérez del Partit Popular (PP).
Llista d'alcaldes des de les eleccions democràtiques de 1979 :
| Període | Alcalde o alcaldessa | Partit polític | Data de possessió | Observacions |
| 1979–1983 | Francisco González Fernández | UCD | 19/04/1979 | -- |
| 1983–1987 | Francisco González Fernández | GIB | 28/05/1983 | -- |
| 1987–1991 | Francisco González Fernández | AP | 30/06/1987 | -- |
| 1991–1995 | Jesús Aranda Ramón | PP | 15/06/1991 | -- |
| 1995–1999 | José Luis González Sánchez | PSPV-PSOE | 17/06/1995 | -- |
| 1999–2003 | José Luis González Sánchez | PSPV-PSOE | 03/07/1999 | -- |
| 2003–2007 | José Luis González Sánchez | PSPV-PSOE | 14/06/2003 | -- |
| 2007–2011 | Daniel Padilla Villa | PSPV-PSOE | 16/06/2007 | -- |
| 2011–2015 | Luis Rodríguez Pérez | PP | 11/06/2011 | -- |
| 2015–2019 | Luis Rodríguez Pérez | PP | 13/06/2015 | -- |
| 2019-2023 | Luis Rodríguez Pérez | PP | 15/06/2019 | -- |
| Des de 2023 | n/d | n/d | 17/06/2023 | -- |
| Fonts: Generalitat Valenciana |||||

### Eleccions municipals de 2011

Resultats electorals - Benijòfer, 2011 :
| Candidatura | Candidatura | Cap de llista | Vots | Regidors |
| | Partit Popular de la Comunitat Valenciana | Luis Rodríguez Pérez | 891 | 8 |
| | Partit Socialista del País Valencià | Daniel Padilla Villa | 391 | 3 |
| Total | Total | 1347 | 1347 | 11 |

## Notes

* ↑ GIB són les sigles del Grupo Independiente de Benijófar.

## Referències

* 1 2 Direcció d'Anàlisi i Polítiques Públiques de la Presidència. Generalitat Valenciana. «Banc de Dades Municipal. Benijòfar. Històric de Govern Local». Portal d'informació ARGOS. [Consulta: 22 juliol 2017].

## Enllaços externs

* Institut Valencià d'Estadística Arxivat 2010-06-18 a Wayback Machine..
* Portal de la Direcció General d'Administració Local de la Generalitat Arxivat 2008-05-26 a Wayback Machine..
* El portal de la Vega Baja.
* País Valencià, poble a poble, comarca a comarca, de Paco González, d'on s'ha extret informació amb el seu consentiment.